Publication: Magyar Közlöny
Issue: MK-2011-121 (Year: 2011, Number: 121)
Era: contemporary
Section: felügyeletének részletes szabályairól szóló 161/2010. (V. 6.) Korm. rendeletben foglaltak szerinti TEMPEST
Paragraph Index: 1083

a) építési beruházásra, árubeszerzésre és szolgáltatásra irányuló szerzõdés esetében: aa) ha a meghívásos eljárás, a hirdetmény közzétételével induló tárgyalásos eljárás vagy a versenypárbeszéd azért volt eredménytelen, mert az eljárásban nem nyújtottak be ajánlatot vagy érvényes ajánlatot, illetve részvételi jelentkezést, feltéve, hogy a felhívásnak és a dokumentációnak a feltételei idõközben lényegesen nem változtak meg, minderrõl az ajánlatkérõ az Európai Bizottságot kérésére – a Közbeszerzési Hatóságon keresztül – köteles tájékoztatni, ab) ha a meghívásos eljárás vagy a versenypárbeszéd a Kbt. 76. § (1) bekezdés b) vagy c) pontja alapján eredménytelen volt, feltéve, hogy a felhívásban, a dokumentációban vagy az ismertetõben foglalt feltételek idõközben lényegesen nem változtak meg és az ajánlatkérõ a meghívásos eljárás vagy a versenypárbeszéd – a Kbt. 74. § (1) bekezdésének a)–d) pontja és (2) bekezdésének c) pontja alapján nem érintett – összes ajánlattevõjét meghívja, ac) ha válsághelyzet vagy fegyveres konfliktus miatt elõállt helyzet sürgõssége összeegyeztethetetlen a meghívásos és a hirdetmény közzétételével induló tárgyalásos eljárás esetén elõírt határidõkkel, ideértve a rövidített határidõket is, ad) a Kbt. 94. § (2) bekezdés c) és d) pontjában meghatározott esetekben,

Source: https://magyarkozlony.hu/hivatalos-lapok/f92a1b660d38bbf4e11558cc387dbf7e6e5e7332/dokumentumok/9ba332a1e9bfa9a2c139db9dbc11aa651973bdf5/letoltes